༄༅། །གསང་བ་དེ་ཁོ་ན་ཉིད་ཀྱི་དོན་གྱི་ཆ་བླ་མའི་གསུང་
གནང་བ་བྲིས་པ་བཞུགས།
༄༅༅། །བླ་མ་དམ་པའི་ཞབས་ལ་སྤྱི་བོས་གུས་པར་ཕྱག་འཚལ་ལོ། །དཔལ་ལྡན་གསང་
བ་འདུས་པ་དང་། །མ་རྒྱུད་འཁོར་ལོ་བདེ་མཆོག་གཉིས། །རྗོད་བྱེད་མདོར་བསྡུས་ཐ་དད་
ཀྱང་། །བརྗོད་བྱ་རྫོགས་རིམ་རིམ་པ་བཞིར། །ཐ་མི་དད་དུ་རྟོགས་བྱའི་ཕྱིར། །གསང་བའི་
དེ་ཉིད་རབ་གསལ་བ། །ཛཱ་ལནྡྷ་རིའི་བཀའ་དྲིན་གྱིས། །བརྟུལ་ཞུགས་སྤྱོད་པ་ནག་པོས་
བྱས། །དེ་དོན་ཤིན་ཏུ་རྟོགས་དཀའ་ཡང་། །བླ་མའི་གསུང་ངག་ལ་བརྟེན་ནས། །བློ་ལ་
དོན་སྤྱི་ཤར་བ་ཙམ། །བསྡུས་དོན་བྱ་ཕྱིར་ཅུང་ཟད་བྲི། །དེ་ལ་གསང་བའི་དེ་ཁོ་ན་ཉིད་
ཅེས་བྱ་བའི་མཚན་གྱི་དོན་ལ་གསང་བ་ནི། གཙོ་བོར་མཚོན་བྱ་དོན་དམ་པ་བྱང་ཆུབ་
ཀྱི་སེམས་སམ། སེམས་ཉིད་མཐའ་བཞི་ལས་རྣམ་པར་གྲོལ་བའམ། རང་བཞིན་ཆོས་སྐུ་
ཞེས་བྱ་བ་ལ་སོགས་པའི་མིང་དུ་མས་བསྟན་པའི་སེམས་མྱོང་རིག་མ་འགགས་ལ་དཔྱད་
ན་ངོས་བཟུང་མི་རྙེད་པ་ལ་བྱ་ལ། དེའི་མཚོན་བྱེད་རིམ་པ་བཞི་ལ་ཡང་དེ་སྐད་ཅེས་བྱ་
སྟེ། སེམས་ཉིད་ཐོག་མ་དང་ཐ་མ་མེད་པའི་བྱང་ཆུབ་ཀྱི་སེམས་དེ་རིགས་དྲུག་གི་སེམས་
ཅན་ཐམས་ཅད་ལ་ངོ་བོ་ཉིད་ཀྱིས་གནས་ཀྱང་། བླ་མ་དམ་པའི་གདམས་ངག་དང་བྲལ་
བ་རྣམས་ཀྱིས། རྟོགས་མ་མྱོང་བའི་ཕྱིར་གསང་བ་ཡིན་ལ། དེ་ཉིད་དངོས་པོ་ཐམས་ཅད་
ཀྱི་བཅུད་དམ་སྙིང་པོ་ལྟ་བུར་གྱུར་པས་དེ་ཉིད་དོ། །མཚོན་བྱེད་ཀྱི་དབང་དུ་བྱས་ན་
- 100 -

ས་ཆེན་ཀུན་དགའ་སྙིང་པོའི་གསུང་།
རྒྱུད་རིམ་མདོར་བསྡུས། འཁོར་ལོ་བཞི་དང་རྩ་གསུམ་ལ་སོགས་པ་ཐམས་ཅད་ཀྱི་ལུས་
ལ་ངོ་བོ་ཉིད་ཀྱིས་གནས་ཀྱང་། སུས་ཀྱང་མ་རྟོགས་པས་གསང་སྔགས་རིག་སྔགས་ཞེས་
བྱ་བ་ནི་ལྟེ་བའི་ཨཾ་ལ་བྱ་བ་དེ་སྣ་ཚོགས་མདུད་པས་བསྒྲིབས་ཤིང་གཡོགས་ནས་ཡོད་པས་
མི་གསལ་བའི་ཕྱིར། གསང་བའི་ཡེ་ཤེས་ཀྱི་རིམ་པ་ཡས་བབས་པའི་དགའ་བ་བཞིའི་ཉམས་
སུ་མྱོང་བ་ཡང་ཙཎྜཱ་ལཱི་སྦར་བའི་ཐབས་མེད་ན་མི་རྟོགས་པས་གསང་བ། འབྲས་བུ་གསང་
རིམ་གྱི་དབང་དུ་བྱས་ན་ཆོས་ཀྱི་སྐུ་གང་གི་ཡང་ཡུལ་མ་ཡིན་པས་གསང་བ། གཟུགས་
སྐུ་རྟེན་གྱི་དཀྱིལ་འཁོར་གྱི་ཆོས་འབྱུང་གི་ནང་ན་ཡོད་པས་བསྒྲིབས་ནས་མི་གསལ་བའི་
ཕྱིར། གསང་བ་ཞེས་བྱ་བ་དེ་རྣམས་དེ་ཁོ་ན་བཞིན་དུ་མི་བསླུ་བའི་ཕྱིར་དེ་ཁོ་ན་ཉིད་
དོ། །དེ་རྣམས་ཀྱང་རྒྱུད་གཉིས་ཀྱི་གླེང་གཞིའི་བརྗོད་བྱར་གནས་ཀྱང་མི་གསལ་བའི་
ཕྱིར་ན་ཡང་གསང་བ། དེ་འདིས་གསལ་བར་སྟོན་པས་ན། དེ་ཁོ་ན་ཉིད་རབ་ཏུ་གསལ་
བ་ཞེས་བྱ་བ་གསུངས་སོ། །འདིའི་གཞུང་གི་དབང་དུ་བྱས་ན་ལེའུ་དང་པོས་དེ་ཁོ་ན་
ཉིད་ཐོག་མ་དང་ཐ་མ་མེད་པའི་བྱང་ཆུབ་ཀྱི་སེམས་ཀྱི་མཚན་ཉིད་བསྟན་ལ། ལེའུ་གཉིས་
པ་ལ་སོགས་པ་གསུམ་གྱིས་དེའི་བསྒོམ་པས་ཉམས་སུ་བླང་བའི་ཐབས་བསྟན་པར་བཞེད་
དོ། །དེ་ལ་ལེའུ་དང་པོས་རྗོད་བྱེད་བསྟན་པས་བརྗོད་བྱ་ཁྱད་པར་ཅན་བསྟན་པའི་དོན་
ནི། རྗོད་བྱེད་ལ་ཐུན་མོང་དང་ཐུན་མོང་མ་ཡིན་པ་གཉིས། བརྗོད་བྱ་ལའང་དེ་བཞིན་
དུ་གཉིས་ལས་བརྗོད་བྱ་ཐུན་མོང་བ་ནི་ནང་པ་སངས་རྒྱས་པའི་གཞུང་། རྒྱུད་སྡེ་དང་།
སྡེ་སྣོད་གསུམ། ཕྱི་རོལ་པའི་གཞུང་ཐམས་ཅད་ཀྱང་ཡིན་ཏེ། དེ་ཐམས་ཅད་ཀྱི་ཐུན་མོང་
གི་བརྗོད་པར་བྱ་བ་ནི་རང་བཞིན་ཆོས་སྐུ་སྐྱེ་མེད་ཉིད། ཀུན་ཏུ་སྐྱེ་བའི་ཆོ་འཕྲུལ་དུ་
བཟླས་པ་ལ་སོགས་པ་ཐབས་སྣ་ཚོགས་སུ་སྣང་བའི་ཕྱོགས་ནས་བརྗོད་བྱར་བྱས་པའི་ཕྱིར་
རོ། །དེ་ཡང་གང་ལ་མོས་ཤིང་འདུལ་བའི་བསམ་པ་ལ་དགོངས་ནས་གསུངས་པས་དགོངས་
- 101 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ་པོད་གཉིས་པ།
པ་དང་བཅས་པའོ། །ཐུན་མོང་མ་ཡིན་པའི་རྗོད་བྱེད་ནི་གཙོར་འདུས་པ་དང་འཁོར་
ལོ་བདེ་མཆོག་གི་རྒྱུད་གཉིས་ཡིན་ཏེ། དེ་གཉིས་ཀྱི་ཐུན་མོང་མ་ཡིན་པའི་བརྗོད་བྱ་ཞེས་
བྱ་བ། རང་བཞིན་ཆོས་སྐུ་སེམས་ཉིད་མཐའ་བཞི་ལས་གྲོལ་བ་དངོས་པོ་དོན་དམ་པ་
ཡིན་ལུགས་བརྗོད་བྱར་བྱས་པའི་ཕྱིར་རོ། །དེ་རྟོགས་ན་གནས་དང་། རིགས་དང་། དུས་
དང་། ཉོན་མོངས་པ་སྤངས་པ་ལ་སོགས་པ་གང་ལ་ཡང་མ་ལྟོས་པར་ཚེ་གཅིག་གིས་
མཆོག་གི་དངོས་གྲུབ་ཏུ་འགྱུར་བའི་ཕན་ཡོན་ཡོད་དོ། །དེ་ནས་ཆོས་དང་ཞེས་བྱ་བ་ལ་
སོགས་པ་དེ་ཁོ་ན་ཉིད་ཀྱི་མཚན་ཉིད་དངོས་བསྟན་པའི་དོན་ནི། རྗོད་བྱེད་དངོས་རྣལ་
འབྱོར་བླ་ན་མེད་པའི་རྒྱུད་འདུས་པ་དང་། སཾ་བ་ར་གཉིས་གཙོ་བོར་གྱུར་པ་ཡིན་ལ། བྱ་
བ་ལ་སོགས་པ་གཞན་ནས་ཀྱང་། ལ་ལ་ནས་ཐབས། ལ་ལ་ནས་ཤེས་རབ་གཙོ། ལ་ལ་ནས་
ཟུང་འཇུག་ཅུང་ཟད་བསྟན་པའི་རྒྱུད་སྡེ་བཞི་པོ་ཀུན་གྱིས་ཀྱང་བསྐྱེད་རྫོགས་ལ་སོགས་
པའི་མིང་གི་རྣམ་གྲངས་དུ་མས་བསྟན་པའི་ཟུང་འཇུག་བརྗོད་བྱར་བྱས་སོ་ཞེས་བྱའོ། །
རྟགས་ཀྱི་བྱེ་བྲག་ལ་སོགས་པ་གོ་སླའོ། །ལེའུ་དང་པོའི་དོན་ཏོ། །
ལེའུ་གཉིས་པ་མན་ཆད་ཀྱིས། དེའི་སྒོམ་པ་བསྟན་པ་ལས་དང་པོ་དེ་ཁོ་ན་ཉིད་བརྗོད་
བྱའི་ལུས་རྣམ་པར་བཞག་པའི་དོན་ནི་བསྒོམ་པར་བྱ་བ་སེམས་ཉིད་མཐའ་བཞི་ལས་རྣམ་
པར་གྲོལ་བ། དེ་ཉིད་སྐྱེ་བ་མེད་པ་ལས་སྐྱེ་བའི་ཆོ་འཕྲུལ་དུ་འཁོར་འདས་སྣ་ཚོགས་སུ་
སྐྱེ་ཞིང་སྣང་བས་ཐམས་ཅད་ཀྱི་སྤྲོ་བྱེད་ཡིན་ལ། སྣ་ཚོགས་སུ་སྣང་བའི་དུས་ཉིད་ནས་
རང་གི་ངོ་བོ་ངོས་བཟུང་ཐམས་ཅད་དང་བྲལ་བས། ཐིམ་པའི་ཐིམ་པའམ་ཐམས་ཅད་
ཀྱི་སྡུད་བྱེད་ཡིན་ཏེ། དེ་ཉིད་ལ་བསྐྱེད་རྫོགས་ཉིད་དང་འཁོར་འདས་ལ་སོགས་པ་ཐམས་
ཅད་གཉིས་མེད་དུ་འདུས་པའི་ཟུང་འཇུག་ཡིན་ནོ། །ཞེས་བྱའོ། །དེ་ལྟ་བུ་དེ་དངོས་སུ་
སྒྲས་བརྗོད་པ་དང་རྟོག་པས་དཔྱད་པས་ཐོག་ཏུ་མི་ཕེབས་པའི་ཕྱིར། །མཚོན་བྱེད་ཀྱི་
- 102 -

ས་ཆེན་ཀུན་དགའ་སྙིང་པོའི་གསུང་།
ཐབས་ལ་མཁས་པའི་རྐྱེན་ལ་ལྟོས་ནས་མངོན་དུ་བྱ་དགོས་པས། རྗོད་བྱེད་ལུས་རྣམ་པར་
གཞག་པ་མན་ཆད་གསུངས་པ་ཡིན་ཏེ། །དེ་ཡངརྗོད་བྱེད་ལུས་རྣམ་གཞག་གིས། རྗོད་བྱེད་
གླེང་གཞི་གཉིས་ཀྱི་སྒྲ་ཐ་དད་ཀྱང་། བརྗོད་བྱ་རྫོགས་རིམ་རིམ་པ་བཞི་སྟོན་པར་ཐ་མི་
དད་པ་ཙམ་དུ་སྤྱིར་བསྟན་ནས། དེའི་དོན་ཡན་ལག་རྒྱས་བཤད་ཀྱིས་ཕྱེ་སྟེ་སྟོན་པ་ལས།
དང་པོར་རྣལ་འབྱོར་གྱི་རྒྱུད་ཀྱི་གླེང་གཞིའི་ཚིག་གིས་བཤད་པ། དེ་ལ་ཡང་གཉིས་ལས་
དོན་རིམ་པ་བཞི་ལ་སྦྱར་བའི་དབང་དུ་བྱས་ནས། །རྗོད་བྱེད་ཀྱི་སྒྲ་ཨེ་བཾ་ལ་སོགས་པའི་
ཡི་གེ་སུམ་ཅུ་རྩ་བདུན་གྱི་དོན་རིམ་པ་བཞི་འཆད་པ་ལས། རྫས་ཀྱི་ཡི་གེ་ཨེ་བཾ་གཉིས་
དང་། བཏགས་པའི་ཡི་གེ་མ་ཡ་གཉིས་ཏེ། བཞི་པ་རྒྱུད་རིམ་འཁོར་ལོ་བཞི་དང་རྩ་གསུམ་
ལ་ཕྱི་རོལ་ན་ཇི་སྙེད་ཡོད་པའི་ཆོས་ཐམས་ཅད་ནང་དུ་ཇི་ལྟ་བ་བཞིན་དུ་གཏན་ལ་ཕབ་
ནས་བསྟན། མ་ཡས་རང་གི་བརྗོད་བྱའི་ངོ་སྐལ་སྔགས་རིམ་བསྟན་ཏེ། དེའི་དོན་གཞུང་
གཉིས་པོ་ལ་ལྟོས་པས་འདིར་མ་བཤད། བཏགས་པའི་ཡི་གེ་མ་ཡ་གཉིས་དང་། རྫས་ཀྱི་
ཡི་གེ་སྲུ་ཏ་མེས་ཡེ་ཤེས་ཀྱི་རིམ་པ་ཡས་བབས་པའི་གཞི་ལ་སྐུ་གསུམ་ཐབས་ཤེསརབ་གཉིས།
ཕྲ་རགས་གཉིས། ཉི་ཟླ་གཉིས། ཁུ་ཁྲག་གཉིས་ལ་སོགས་པ་དུ་མའི་ངོ་བོར་རྟོགས་པ་ཆ་
ཕྱེས་ནས་བསྟན། དུས་གཅིག་ན་ཞེས་བྱ་བས་གསང་རིམ་གྱིས་མཚན་གཞི་སྐུ་དང་ཡེ་ཤེས་
ཟུང་དུ་འཇུག་པ་བསྟན་ལ། བཅོམ་ལྡན་འདས་ལ་སོགས་པ་མན་ཆད་ཀྱིས་དེའི་མཚན་
ཉིད་བསྟན་ཏོ། །བཅོམ་ལྡན་འདས་ལ་སོགས་པས་ཡོན་ཏན་གྱི་ཁྱད་པར་དུ་མ་བསྟན་
ཏོ། །དེ་ལ་དང་པོ་རྒྱུད་རིམ་ཐོས་བསམ་གྱིས་གཏན་ལ་དབབ་པར་བྱ་བ་དང་། སྔགས་
རིམ་བསྒོམ་པའི་སྔོན་དུ་གསལ་གདབ་པའི་དབང་དུ་བྱས་ནས་ཨེས་སྤྲུལ་པའི་འཁོར་ལོ།
བྃ་གྱིས་ཆོས་ཀྱི་འཁོར་ལོ་བསྟན་ཏོ། །འཁོར་ལོ་དེ་གཉིས་དང་ནང་གི་དབྱིབས་མཐུན་པ་
ལ་དགོངས་སོ། །མ་ཡིས་ལོངས་སྤྱོད་ཀྱི་འཁོར་ལོ། ཡ་ཡིས་བདེ་བ་ཆེན་པོའི་འཁོར་ལོ་
- 103 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ་པོད་གཉིས་པ།
བསྟན་ཏེ། དེ་གཉིས་ཡི་གེ་དེ་གཉིས་དང་ཕྱིའི་དབྱིབས་མཐུན་པ་ལ་དགོངས། དེ་བཞིན་
རླུང་ལ་སོགས་པ་སོ་སོར་གནས་པས་ས་ལ་སོགས་པའི་འབྱུང་བ་ཚང་། དེ་བཞི་རྣམ་པར་
དག་པ་སྤྱན་ལ་སོགས་པ་ཡིན་པས་ལྷ་མོ་བཞི་ཚང་། འབར་འཛག་ལ་སོགས་པ་ལས་ཀྱི་
སྒོ་ནས་ཕྱག་རྒྱ་བཞི་ཚང་། ཚད་མེད་པ་ལ་སོགས་པ་གཞན་རྣམས་དེའི་ངོ་བོ་ཡིན་པར་
སྒྲོ་འདོགས་ཆོད་པས་ཆོག་གི་རྒྱུ་མཚན་གསུངས་པ་མེད་དོ། །ཡང་ཨེ་བཾ་གཉིས་ཀྱིས་འཁོར་
ལོ་བཞི་པོ་འདི་ཉིད་ཐབས་དང་ཤེས་རབ་ཀྱིས་བསྡུས་པར་བསྟན་ཏེ། ལྟེ་བ་དང་སྤྱི་བོ་ཤེས་
རབ། མགྲིན་པ་དང་སྙིང་ག་ཐབས་སོ། །ཡང་ཨེ་བཾ་གྱི་བཤད་པ་གསུམ་པས་དེའི་རྟེན་ཕུང་
པོ་ལྔ་དང་། འབྱུང་བ་བཞི་ཡང་ཐབས་ཤེས་རབ་ཀྱི་ངོ་བོར་རྡོ་རྗེ་པདྨས་བསྟན། ཡང་ཨེ་
བཾ་གཉིས་ཀྱི་རྩ་གཉིས་ཀྱང་ཨོ་ལ་པ་ཏིར་འབྱུང་བ་ལྟར་བསྟན་པ་ཤེས་པར་བྱ་གསུང་ངོ་། །
རྒྱུད་ཀྱི་རིམ་པའི་དོན་ཏོ། །ཡེ་ཤེས་ཀྱི་རིམ་པའི་དབང་དུ་བྱས་ན། མ་ཡ་གཉིས་ཀྱིས་སྤྱི་
བོ་དང་མགྲིན་པའི་བར་དུ་ཐིག་ལེ་བཞིར་བྱོན་པ་ལ་གཅིག་གཏུམ་མོའི་མེས་བསྐམས།
མགྲིན་པར་གསུམ་མངོན་དུ་བྱས་པ་ལས་དགའ་བའི་ཡེ་ཤེས་ཉམས་སུ་མྱོང་། དེ་ནས་
སྙིང་གའི་བར་དུ་ཐིག་ལེ་གསུམ་དུ་བྱོན་པ་ལས། གཅིག་མེས་བསྐམས། གཉིས་དེར་མངོན་
དུ་བྱས་པ་ལས་མཆོག་དགའི་ཡེ་ཤེས་ཉམས་སུ་མྱོང་། དེ་གཉིས་བདེ་བ་ལ་ལོངས་སྤྱད་
པས་ལོངས་སྤྱོད་རྫོགས་པའི་སྐུ། ཕྲ་བས་ཡུངས་དཀར། དཀར་དང་བསིལ་བས་ཟླ་བ། ཞེས་
བྱ་བ་ལ་སོགས་པ་ཚུལ་དུ་མས་བསྟན། སྲུ་ཏས་སྙིང་ག་ནས་ལྟེ་བའི་བར་དུ ་དུ་ཐིག་ལེ་གཉིས་
སུ་བྱོན་པ་ལ་གཅིག་བསྐམས། གཅིག་ལྟེ་བར་མངོན་སུམ་བྱས་པ་ལ་ ་སུམ་བྱས་པ་ལས་དགའ་བྲ
་ལས་དགའ་བྲལ་གྱི་ཡེ་
ཤེས་ཉམས་སུ་མྱོང་། གནས་ལས་མིང་ཐོབ་ནས་སྤྲུལ་བའི་སྐུ། དེ་ནས་ག ས་གསང་གནས་ལ་
སོགས་པ་ལུས་ཐམས་ཅད་ལ་ཁྱབ་ཙམ་ན་ལྷན་ཅིག་སྐྱེས་པའི་ཡེ་ཤེས་ཉམས་སུ་མྱོང་། མི་
རྟོག་པའི་དོན་གྱིས་ན་ཆོས་ཀྱི་སྐུའོ། །དེ་གཉིས་ལ་ཉི་མ་དང་ཁྲག་ལ་སོགས་པ་དུ་མའི་
- 104 -

ས་ཆེན་ཀུན་དགའ་སྙིང་པོའི་གསུང་།
མིང་གིས་བསྟན་ཏེ་ཡེ་ཤེས་ཀྱི་རིམ་པའོ། །དེ་ལ་གསང་རིམ་གྱི་མཚན་གཞི་དང་མཚན་
ཉིད་གཉིས་ལས། མཚན་གཞི་ནི་མས་བརྟན་པའི་དགའ་བ་བཞིའི་མཐར། ཐ་མལ་པའི་
རྩ་གནས་ཐ་དད་ནས་བྱང་སེམས་ཐ་དད་དུ་རྒྱུ་བས་སོ་དང་སེན་མོ་ལ་སོགས་པ་ལུས་ཟག་
བཅས་སུ་སྐྱེད་པར་བྱེད་པའི་ཐིག་ལེ་ཐམསཅད་རིམ་གྱིས་དབུ་མ་ནས་སྨིན་མཚམས་སུ་
ཐིམ་པ་ལས། ལུས་ཟག་མེད་འོད་ཀྱི་ལུས་དྭངས་ཤིང་ཐོགས་པ་མེད་པ་པྲ་སེ་ན་ལྟ་བུར་
གྱུར་པ་ནི་ལོངས་སྤྱོད་རྫོགས་པའི་སྐུ་ཡིན་ལ། རྩ་ཐ་དད་ནས་རླུང་ཐ་དད་རྒྱུས་ནས་
གཟུང་འཛིན་དང་བཅས་པའི་སེམས་རྟོག་བཅས་སུ་སྐྱེད་པར་བྱེད་པའི་རླུང་ཐམས་ཅད་
དབུ་མ་ནས་རིམ་གྱིས་སེམས་རྟོག་མེད་རྣལ་མར་གྱུར་བ་ནི་ཆོས་ཀྱི་སྐུའོ། །དེ་དག་ནི་རྗོད་
བྱེད་དུས་གཅིག་ཅེས་བྱ་བས་བསྟན་ཏེ། དུས་བཟང་ཞེས་བྱ་བ་གཡོན་གྱི་ཆ་ལ་བརྟེན་ཏེ་
རླུང་ནང་དུ་འཇུག་པ་དང་། དུས་ངན་ཞེས་བྱ་བ་གཡས་ཀྱི་ཆ་ལ་བརྟེན་ཏེ་ཕྱིར་འགྲོ་བ་
དང་གཉིས་དུས་གཅིག་ཅེས་བྱ་བ་ནི་དབུ་མར་ཐིམ་ནས་འགྲོ་འོང་གི་ཟླ་མེད་པས་བསམ་
མི་ཁྱབ་ཀྱི་དུས་གཅིག་ཏུ་གྱུར་པ་དང་། དེའི་ཚེ་སེམས་ལ་ཡང་གཟུང་འཛིན་གྱི་ཟླ་མེད་
པར་རྟོག་མེད་རྣལ་མར་གྱུར་པས་དུས་གཅིག་ཅེས་བྱའོ། །དེའི་མཚན་ཉིད་ནི་ཡོན་ཏན་
གྱི་ཁྱད་པར་ཏེ། དེའི་རྗོད་བྱེད་ནི་བཅོམ་ལྡན་འདས་བཞུགས་སོ་ཞེས་བྱ་བ་དང་། དེ་བཞིན་
གཤེགས་པ་ཐམས་ཅད་ཀྱི་སྐུ་གསུང་ཐུགས་རྡོ་རྗེ་བཙུན་མོའི་བྷ་ག་ལ་བཞུགས་སོ་ཞེས་
བྱ་བས་བསྟན་ཏོ། །དེ་ལ་བཅོམ་ལྡན་འདས་ཞེས་བྱ་བ་ནི་སྤངས་པ་ཕུན་སུམ་ཚོགས་པ་
ལ་བཞག་པ་དང་། ཡེ་ཤེས་ཕུན་སུམ་ཚོགས་པ་ལ་བཞག་པ་གཉིས་ལས། སྤངས་པ་ནི་བྷ་
ག་ཞེས་བྱ་བ་དགྲ་བཅོམ་པ་ལ་བྱ་ལ། དེས་ཉོན་མོངས་པ་ལ་སོགས་པའི་མི་མཐུན་པའི་
ཕྱོགས་ཐམས་ཅད་བཅོམ་པ་དང་། བདུད་བཞི་བཅོམ་པ་དང་ལྡན་པས་བྷ་ག་ཝཱན་ནོ། །ཡེ་
ཤེས་ནི་དབྱིངས་དང་ཡེ་ཤེས་གཉིས་སུ་མེད་པ་རྟོགས་པ་ལ་བྱ་ལ། དེ་ཡང་བྷ་ག་ཞེས་བྱ་
- 105 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ་པོད་གཉིས་པ།
བའི་སྒྲ་ལས་བྷ་ག་ནི་ཆོས་སམ་ཨེ་ཡིན་ལ། དེས་ཆོས་ཀྱི་དབྱིངས་རྣམ་ཐར་སྒོ་གསུམ་བསྟན་
ལ། གྲུ་གསུམ་དང་ཆོས་མཐུན་པའི་ཕྱིར་རོ། །དེ་མངོན་དུ་གྱུར་པ་ནི་ཡེ་ཤེས་ཡིན་ལ། དེ་
གཉིས་ཀྱང་དབྱེར་མེད་དུ་རྟོགས་པ་དང་ལྡན་པས་བཅོམ་ལྡན་འདས་སོ། །དེ་ཡང་བཅོམ་
ལྡན་འདས་ནི་ཡེ་ཤེས་ཏེ། བྷ་ག་ཆོས་ཀྱི་དབྱིངས་ཏེ། དབྱིངས་ཡེ་ཤེས་གཉིས་སུ་མེད་པའི་
ཚུལ་གྱིས་བཞུགས་སོ་ཞེས་བྱའོ། །དེ་ལ་ཡང་མཚན་གཞི་ཞེས་གསུང་། དེ་ཉིད་ལ་དེ་བཞིན་
གཤེགས་པའི་མཚན་ཉིད་དང་ཡོན་ཏན་དང་ལྡན་ཏེ། དེ་ལ་ཐམས་ཅད་ཅེས་བྱ་བ་ནི་
ཁམས་གསུམ་གྱིས་བསྡུས་པའི་གཟུགས་ལ་སོགས་པ་ཡུལ་དང་ཡུལ་ཅན་མ་ལུས་པ་ལ་བྱ།
དེ་རྣམས་དེ་བཞིན་གཤེགས་པ་ཡིན་ཏེ་དེ་བཞིན་ཉིད་ཆོས་ཀྱི་དབྱིངས་སྐྱེ་བ་མེད་པ་ལས་
སྐྱེ་བའི་ཆོ་འཕྲུལ་དུ་ཚུར་གཤེགས་པའི་ཕྱིར། སྣ་ཚོགས་སུ་སྐྱེ་ཞིང་སྣང་བའི་དུས་ཉིད་ན་
སྐྱེས་མེད་ལས་འདས་པས། དེ་བཞིན་ཉིད་དུ་ཕར་ཐིམ་ནས་གཤེགས་པའི་ཕྱིར་དང་། དེ་
ལྟར་འགྲོ་འོང་གཉི་ག་བྱེད་པའི་ཡང་ཕྱིར་རོ། །དེ་དག་གིས་ནི་རང་བཞིན་ཆོས་སྐུའི་དབང་
དུ་བྱས་ནས་ཆོས་ཐམས་ཅད་དེ་བཞིན་གཤེགས་པའི་ངོ་བོ་ཡིན་པར་བསྟན་ལ། དེ་རྟོགས་
པའི་ཆོས་སྐུའི་དབང་དུ་བྱས་ནས་ཀྱང་དེ་ཐམས་ཅད་རང་གི་སེམས་ཟག་མེད་ལས་བྱུང
ཞིང་། དེར་ཐིམ་པས་དེ་བཞིན་གཤེགས་པར་དོན་གྱིས་བསྟན་གསུང་ངོ་། །སྐུ་གསུང་ཐུགས་
རྡོ་རྗེའི་ཚིག་དོན་ལ་སྐུ་གསུང་ཐུགས་ནི་རྒྱུ་ཡོན་ཏན་དུ་གྱུར་པའི་དབང་དུ་བྱས་ནས་ཐ་
མལ་པའི་ལུས་ངག་ཡིད་གསུམ་ལ་བྱས་ཏེ། དེ་ལ་རྡུལ་དང་མུན་པ་སྙིང་སྟོབས་གསུམ་གྱིས་
བརྡ་བསྟན། རྡོ་རྗེ་ཞེས་བྱ་བ་ནི་དེ་དག་གང་གནས་གྱུར་ནས་སྐུ་དང་ཡེ་ཤེས་སམ། སྟོང་
པ་དང་སྙིང་རྗེ་གཉིས་དབྱེར་མེད་དུ་གྱུར་པའི་དོན་དམ་པ་བྱང་ཆུབ་ཀྱི་སེམས་ཀྱི་བདག་
ཉིད་དུ་གྱུར་པ་ལ་བྱའོ། །རྡོ་རྗེ་བཙུན་མོ་ཞེས་བྱ་བ་ལ་ཐུན་མོང་གི་རྡོ་རྗེ་བཙུན་མོ་ནི་
སྤྱིར་མི་ལ་སོགས་པའི་འགྲོ་བ་མོ་མཆོག་ཐམས་ཅད་ལ་བྱ་ལ། ཐུན་མོང་མ་ཡིན་པ་ནི་ཆོས་
- 106 -

ས་ཆེན་ཀུན་དགའ་སྙིང་པོའི་གསུང་།
ཐམས་ཅད་སྟོང་པ་ཉིད་ལ་བྱ། བཙུན་མོའི་བྷ་ག་ནི་ཨེ་ཡིས་མཚོན